3. Pristop EU v odnosih z Iranom (
Bastiaan Belder
Gospod predsednik, kot pobudo Skupine socialdemokratov v Evropskem parlamentu ter ob soglasju in odobritvi drugih skupin, predlagam, da se za odstavkom 6 vstavi naslednji ustni predlog spremembe:
"ostro obsoja nezakoniti pripor voditeljev iranske opozicije Hosseina Mousavija in Mehdija Karroubija in njunih žena, ki so ga izvedle iranske varnostne sile, ter poziva k njihovemu takojšnjemu in brezpogojnemu izpustu; poudarja, da je bilo s priporom kršeno iransko pravo; obsoja odnos iranskih oblasti do opozicije, ki izvaja svojo legitimno pravico do protesta in izraža solidarnost z demokratičnimi težnjami iranskega ljudstva; obžaluje sprenevedanje iranske vlade, ki je ob siceršnjem zatrjevanju podpore svobodi v Egiptu uporabila pretirano silo, ustrahovala in samovoljno priprla miroljubne protestnike, ki so 14. februarja 2011 izražali solidarnost z egiptovskim ljudstvom";
Anna Ibrisagic
(SV) Ustni predlog spremembe obravnava izbris ene same besede in ta beseda je "in". Besedilo bom prebrala v angleščini in potem navedla razlog:
"ker so se odnosi med Iranom in Turčijo močno okrepili;", naslednja beseda "in" se zbriše, uvodna izjava pa se nadaljuje "ker Iran svoje državne in nedržavne zaveznice, kot so Sirija, Hezbolah in Hamas, ter tudi muslimansko bratovščino izrablja za destabilizacijo regije".
(SV) Besedo "in" v sredini želimo zbrisati, ker ne želimo povezovati odnosov med Turčijo in Iranom z odnosi Irana s Hamasom in Hezbolahom.
